《兰亭诗二首 其一》
魏晋·王徽之

散怀山水，萧然忘羁。秀薄粲颖，疏松笼崖。游羽扇霄，鳞跃清池。

归目寄欢，心冥二奇。

作者简介：（?—388）东晋琅邪临沂人，字子猷。王羲之子。为大司马桓温参军。任性放达，不理府事。又为桓冲车骑将军。尝居山阴，夜雪初霁，忽忆戴逵，泛舟往访，造门不入而返。人问则日：“乘兴而来，兴尽而返，何必见戴?”官至黄门侍郎。后弃官东归。弟王献之卒，奔丧不哭，直上灵床坐而取献之琴弹之，久而不调。叹日：“呜呼子敬，人琴俱亡！”因顿绝。月余疾卒。